CELEX: 32021R0407
Language: da
Date: 2020-11-03 00:00:00
Title: Kommissionens delegerede forordning (EU) 2021/407 af 3. november 2020 om ændring af Europa-Parlamentets og Rådets forordning (EU) nr. 528/2012 med henblik på at optage citronsyre som et aktivstof i bilag I hertil (EØS-relevant tekst)

9.3.2021   
               
               
                  DA
               
               
                  Den Europæiske Unions Tidende
               
               
                  L 81/15
               
            
         KOMMISSIONENS DELEGEREDE FORORDNING (EU) 2021/407
         af 3. november 2020
         om ændring af Europa-Parlamentets og Rådets forordning (EU) nr. 528/2012 med henblik på at optage citronsyre som et aktivstof i bilag I hertil
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 28, stk. 1, og
         ud fra følgende betragtninger:
         
                     (1)
                  
                  
                     Citronsyre er blevet vurderet som et eksisterende aktivstof inden for rammerne af undersøgelsesprogrammet i artikel 89, stk. 1, i forordning (EU) nr. 528/2012 som fastsat ved Kommissionens delegerede forordning (EU) nr. 1062/2014 (2).
                  
               
                     (2)
                  
                  
                     Udvalget for Biocidholdige Produkter (3) vedtog den 16. februar 2016 Det Europæiske Kemikalieagenturs udtalelse (»agenturet«), jf. artikel 7, stk. 2, i delegeret forordning (EU) nr. 1062/2014, hvori der var taget hensyn til den kompetente vurderingsmyndigheds konklusioner. I udtalelsen konkluderedes det, at biocidholdige produkter af produkttype 2, som indeholder citronsyre, kan forventes at opfylde kravene i artikel 5 i Europa-Parlamentets og Rådets direktiv 98/8/EF (4), som var de krav, som fandt anvendelse på undersøgelsen af ansøgningen om godkendelse af citronsyre, jf. artikel 90, stk. 2, i forordning (EU) nr. 528/2012.
                  
               
                     (3)
                  
                  
                     Citronsyre blev derfor godkendt som aktivstof til anvendelse i biocidholdige produkter af produkttype 2 ved Kommissionens gennemførelsesforordning (EU) 2016/1938 (5).
                  
               
                     (4)
                  
                  
                     Agenturet konkluderede ligeledes i sin udtalelse, at citronsyre ikke giver anledning til betænkelighed og kan optages i bilag I til forordning (EU) nr. 528/2012.
                  
               
                     (5)
                  
                  
                     Under hensyntagen til agenturets udtalelse bør citronsyre derfor optages i bilag I til forordning (EU) nr. 528/2012. Da citronsyre er vurderet på grundlag af et dossier om aktivstoffer, der opfylder kravene i artikel 11, stk. 1, i direktiv 98/8/EF, bør citronsyre opføres i kategori 6 i bilag I til nævnte forordning —
                  
               VEDTAGET DENNE FORORDNING:
         
            Artikel 1
            Bilag I til forordning (EU) nr. 528/2012 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 167 af 27.6.2012, s. 1.
         
            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).
         
            (3)  Udvalget for Biocidholdige Produkter, Opinion on the application for approval of the active substance: Citric acid, Product type: 2, ECHA/BPC/088/2016, vedtaget den 16. februar 2016.
         
            (4)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).
         
            (5)  Kommissionens gennemførelsesforordning (EU) 2016/1938 af 4. november 2016 om godkendelse af citronsyre som et eksisterende aktivstof til anvendelse i biocidholdige produkter af produkttype 2 (EUT L 299 af 5.11.2016, s. 54).
      
      
         
            BILAG
            I bilag I til forordning (EU) nr. 528/2012, i kategori 6 i listen over aktivstoffer, som omhandlet i artikel 25, litra a), tilføjes følgende:
            
                        
                           EF-nummer
                        
                     
                     
                        
                           Navn/gruppe
                        
                     
                     
                        
                           Begrænsning
                        
                     
                     
                        
                           Bemærkninger
                        
                     
                  
                        »201-069–1
                     
                     
                        Citronsyre
                     
                     
                        Aktivstoffets minimumsrenhedsgrad (*1): 995 g/kg
                     
                     
                        CAS-nr.: 77-92-9
                     
                  
               (*1)  Renheden angivet i denne kolonne var minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.«